יאיר בורלא

יאיר בורלא  (6 באוקטובר 1919 - 27 ביוני 2006) היה סופר ומתרגם, מחדש מילים ועורך ישראלי. בנו של הסופר יהודה בורלא, ואחיהם של סופר הילדים והצייר עודד בורלא והסופרת ומעצבת התלבושות עפרה בורלא-אדר.

ביוגרפיה
בורלא נולד ב-1919 בירושלים ליהודה ומרים בורלא. לאחר לידתו עברה המשפחה לדמשק, שם שימש האב יהודה כמורה לעברית מטעם ועד הצירים (גלגולה מוקדם של הסוכנות היהודית). ב-1921 (לאחר לידת אחותו צוריה) חזרה המשפחה ארצה והתיישבה במושבה זכרון יעקב ולאחר תקופה עברה המשפחה לעיר חיפה. בורלא גדל והתחנך בבית אביו יהודה שהיה מורה וסופר.

משנת 1942 עד שנת 1946 שירת בורלא בצבא הבריטי, ולמד את הלשון האנגלית על בוריה. לימים היה מראשוני המתרגמים מלשון זו לעברית.

בשנת 1948 התגייס לצה"ל כקצין הדרכה והיה חבר בוועדה למינוח של מושגים טכניים (שנוסדה בשיתוף עם האקדמיה ללשון העברית). בתפקידו זה שירת כעורך "המילון הצבאי של צה"ל" ופעל כמחדש מילים עבריות לעולם הצבאי, כמחדש ומתאים מונחים, כעורך פרסומים וכמוציא לאור. כמו כן הקדיש שנים רבות להכנת ועריכת "גווילי אש" (אסופת דברי הנופלים הרשמית של ישראל) במסגרת אגף ההנצחה של צה"ל.

במהלך שירותו ולאחר שחרורו עסק בעיקר בתירגום והיה מתרגם פורה מאוד. בין תרגומיו מאנגלית כלולים סיפורים ורומנים, מחזות ומערכונים קצרים, שחלקם אף הוצגו בתיאטרוני הארץ.

היה חובב רדיו (4X4BO), והיה בין העורכים של סדרת הספרים החובב הצעיר.

יאיר בורלא הלך לעולמו בשנת 2006 בגיל 87.

 חיים אישיים 
יאיר נישא לרינה (1927–1985) ולהם בן ובת.

 ספרים שכתב ותרגם 
 תרגומים 
 אברהם לינקולן, ג’יימס דוהרטי, מאנגלית: יאיר בורלא, עם עובד, 1955.
 אגרות רומיות, רומן, מאת תורנטון ויילדר, תרגם מאנגלית: יאיר בורלא, עם עובד, 1953.
 אי האלמוגים, מאת רוברט מייקל בלנטיין, עברית: יאיר בורלא, ירושלים, כתר, 1975.
 אידי מארס (הוצאה מחודשת של אגרות רומיות), מאת תורנטון ויילדר, מאנגלית: יאיר בורלא, תל אביב, זמורה ביתן, 1988.
 אשתו הראשונה, סיפור, מאת פרל בק, מאנגלית: יאיר בורלא, ירושלים, 1946.
 חיי הילד הזה, זכרונות, מאת טוביאס וולף, מאנגלית: יאיר בורלא, תל אביב, מחברות לספרות, 1996.
 מעבר לתעלה, מאת ג’וליאן בארנס, מאנגלית: יאיר בורלא, תל אביב, זמורה ביתן, 1997.
 הקץ לנשק, רומן, ארנסט המינגוויי, תרגם מאנגלית: יאיר בורלא, תל אביב, 1969.
 שלושה בסירה אחת (מלבד הכלב), ג'רום ק. ג'רום, עברית: יאיר בורלא, ירושלים, 1971.
 כתבות מארץ ישראל, לורנס אוליפנט, הוצאת יד יצחק בן צבי והוצאת כנען, עברית: יאיר בורלא, 1976.
 מרד בספינה באונטי, צ'ארלס נורדהוף וג'יימס נ' הול, תרגם לעברית: יאיר בורלא. ירושלים, הוצאת כתר, 1978. [תרגום מקוצר, לבני הנעורים.]

 מחזות שתרגם 
 דודתו של צ'רלי מאת ברנדטן תומאס, הוצג בתיאטרון הקאמרי, 1946
 הן לא תקחהו עמך מאת ג'ורג' קאופמן ומוס הארט, הוצג בתיאטרון הקאמרי, 1947
 כזאת הייתה אמא מאת קתרינה פורבס, 1948
 רק אתמול נולדה מאת גרסון קאנין, הוצג בתיאטרון הקאמרי, 1949
 מאז גן עדן מאת ג. ב. פריסטלי, 1950
 הילולת רפאים מאת נואל קאוורד, הוצג בתיאטרון הקאמרי, 1950
 למי תקעה החצוצרה מאת יוסף קסלרינג, הוצג בתיאטרון הקאמרי, 1952
 תשוקה בצל הבוקיצות, (תשוקה בצל אילנות), מאת המחזאי יוג'ין או'ניל, בתיאטרון הקאמרי, 1953.
לאור הגז מאת פטריק המילטון, הוצג בתיאטרון הקאמרי, 1953
 אחותי איילין מאת יוסף פילד וי. כודורוב, הוצג בתיאטרון הקאמרי, 1953
 היורשת מאת רות ואוגוסט גץ, 1953 (על פי ספרו של הנרי ג'יימס)
 הקיסר ג'ונס מאת יוג'ין או'ניל, הוצג בתיאטרון הקאמרי, 1958
 תרגיל בחמש אצבעות מאת פיטר שאפר, הוצג בתיאטרון האהל, 1959
 חשמלית ושמה תשוקה מאת טנסי ויליאמס, הוצג בתיאטרון האהל, 1959
 מלון פרדיסו מאת ג'ורג' פיידו ומוריס דבלייר, הוצג בתיאטרון האהל, 1959
 ג'יג'י, מאת קולט, הוצג בתיאטרון "הבימה", 1961.
 השושנה המקועקעת, מאת המחזאי טנסי ויליאמס. הוצג בתיאטרון "הבימה" בשנת 1971.

 ספרים שכתב 
 לקסיקון מונחים צבאיים (עברי-אנגלי אנגלי-עברי), ערוך בידי סגן-אלוף (מיל') יאיר בורלא. תל אביב, הוצאת דביר, 1988.

קישורים חיצוניים




קטגוריה:מתרגמים ישראלים
קטגוריה:עורכים ישראלים
קטגוריה:סופרי ילדים ונוער ישראלים
קטגוריה:אנשי היישוב ילידי הארץ
קטגוריה:מתנדבי היישוב לצבא הבריטי
יאיר
קטגוריה:חובבי רדיו ישראלים
קטגוריה:אישים הקבורים בבית הקברות קריית שאול
קטגוריה:מתרגמים לעברית
קטגוריה:ישראלים שנולדו ב-1919
קטגוריה:ישראלים שנפטרו ב-2006